Document ID: 32004R0064

Padomes Regula (EK, Euratom) Nr. 64/2004
(2004. gada 9. janvāris),
ar ko nosaka trešajās valstīs strādājošo amatpersonu atalgojumam no 2003. gada 1. jūlija piemērojamos korekcijas koeficientus
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kas noteikti ar Padomes Regulu (EEK, Euratom, EOTK) Nr. 259/68 [1], un jo īpaši tās X pielikuma 13. panta pirmo daļu,
ņemot vērā Komisijas priekšlikumu,
tā kā:
(1) Jāņem vērā dzīvošanas izmaksu izmaiņas valstīs, kas atrodas ārpus Kopienas, un attiecīgi jānosaka no 2003. gada 1. jūlija tādam atalgojumam piemērojamos korekcijas koeficientus, ko izmaksā tās trešās valsts valūtā, kurā amatpersona strādā.
(2) Korekcijas koeficienti, saskaņā ar kuriem ir veiktas izmaksas, pamatojoties uz Regulu (EK, Euratom) Nr. 1338/2003 [2], var radīt atalgojuma retrospektīvas korekcijas paaugstināšanos vai samazināšanos.
(3) Jānosaka atmaksāšanas noteikumi gadījumos, kad atalgojums jaunu korekcijas koeficientu rezultātā paaugstinās.
(4) Jāpieņem pārmaksāto summu piedziņas noteikumi gadījumos, kad notikusi atalgojuma samazināšanās jaunu korekcijas koeficientu dēļ laika posmā no 2003. gada 1. jūlija līdz šīs regulas spēkā stāšanās dienai.
(5) Jāpieņem noteikumi, ka šāda piedziņa tiek ierobežota uz laiku līdz sešiem mēnešiem pirms lēmuma, ar ko nosaka korekcijas koeficientus, un tas ir spēkā ne ilgāk kā 12 mēnešus pēc šā lēmuma stāšanās spēkā, kā gadījumā, kas attiecas uz Eiropas Kopienu amatpersonu un citu darbinieku atalgojuma un pensiju korekcijas koeficientiem, kurus piemēro Eiropas Kopienā,
IR PIEŅĒMUSI ŠO REGULU.
1. pants
Korekcijas koeficienti, kurus no 2003. gada 1. jūlija piemēro to Eiropas Kopienu amatpersonu atalgojumam, kuras strādā trešajās valstīs, un ko izmaksā tās vietējās valsts valūtā, kurā amatpersona strādā, ir noteikti pielikumā.
Šādai atalgojuma aprēķināšanai izmanto valūtas maiņas kursu, kāds bija mēnesī pirms dienas, kas minēta pirmajā punktā, un kuru izmanto Eiropas Savienības vispārējā budžeta izpildei.
2. pants
1. Iestādes veic atmaksāšanu, ja pielikumā minēto korekcijas koeficientu rezultātā atalgojums ir pieaudzis.
2. Iestādes veic retrospektīvu atalgojuma samazināšanu, ja pielikumā noteikto korekcijas koeficientu dēļ tas ir samazinājies par laika posmu no 2003. gada 1. jūlija līdz šīs regulas spēkā stāšanās dienai.
Pārmaksāto summu retrospektīvu atmaksāšanas noregulēšanu ierobežo uz laika posmu līdz sešiem mēnešiem pirms šīs regulas stāšanās spēkā. Atmaksāšanu sadala ne vairāk kā uz 12 mēnešiem.
3. pants
Šī regula stājas spēkā publicēšanas dienā Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 9. janvārī

Labels: 9
15
19
5